
ספר מלכים – מידע כללי

הזמן עליו מספרי בספרים אלו הנו כ-אלף שנים לפני תחילת ספירת הנוצרים. ראשית מלכות שלמה – 970 לפנה"ס (לפני הספירה) ועד סוף ימי יהויכין שהוגלה לבבל בשנת 561 לפנה"ס. תקופה זו מסתיימת בתיאור חורבן הבית הראשון בימי צדקיהו.

השם "מלכים" ניתן לספר זה כי בו מתוארים כל המלכים שמלכו בממלכות יהודה וישראל.

הספרים מחולקים לשלשה: ספר מלכים א', ספר מלכים ב' ובנוסף בספר דברי הימים מופיעים סיפורים דומים או נוספים המתארים את אותה תקופה. 

ספרי מלכים עוסקים בשני נושאים עיקריים:

1. נושא דתי:


המפעל החשוב ביותר הוא בניין בית המקדש בירושלים והתחלת המנהג של שלשת הרגלים. (עליה לירושלים בסוכות, פסח ושבועות).

לאחר חלוקת הארץ לממלכת יהודה וממלכת ישראל לא שומרים את חוקי הדת במלואה.

חלק מהמלכים מכניסים עבודת אלילים.

בגלל קשיים אלו לנביאים תפקיד חשוב בספר מלכים. 

הנביאים מנבאים את העתיד לקרות כתוצאה מאי שמירה על חוקי התורה. בנוסף, הנביאים מסבירים לעם מה עלול לקרות בגלל החטאים שלהם. הנביאים מנסים להחזיר את העם לדרך הטובה.

2. נושא מדיני:

בתקופת המלכים העמים החיים בתוך ארץ ישראל אינם יוצאים למלחמות נגד ישראל. אך בתקופה זו עולות ונופלות אימפריות: ממלכת ארם, ממלכת בבל, ממלכת אשור וכדומה.

ישראל כמדינה קטנה חייבת להסכים לעשות מה שנאמר לה או למרוד בממלכה.

שני נושאים אלו מתוארים בסיפורי המלכים.  

 מלכים א' – פרק א'

ספר מלכים הוא המשכו של ספר שמואל. בספר זה נכיר את שושלת בית דוד. את בעיותיהם והמחלוקת בעם. המלך הראשון שנפגוש בספר מלכים הוא שלמה. שלמה בן דוד ובת שבע.

מרד אדוניה פסוקים א'-י'

דוד זקן, חלש ועייף. יועציו מביאים לו בחורה צעירה - אבישג שתעזור לו לעבור את ימיו האחרונים. 

אדוניה – הבן של דוד וחגית יודע כי דוד לא יבחר בו כמלך ולכן מחליט  למרוד. אדוניה מכין מרכבה עם סוס ומכריז שהוא יהיה המלך. 

אחרי אדוניה הלכו יואב שהיה שר הצבא של דוד ואביתר הכהן. 

צדוק ונתן הנביא ושמעי ועוד גיבורים נוספים של דוד לא הצטרפו אל אדוניה.

אדוניה זובח זבח וקורא לכל אחיו ולכל אנשי יהודה העבדים של המלך אך הוא לא קורא לשלמה ולאנשים שלא הצטרפו אליו.

נתן ובת-שבע דואגים ששלמה יהיה המלך – פסוקים יא' – לא'

נתן הנביא רואה את מרד אדוניה ויודע שרק אם דוד בחייו יכריז על שלמה למלך אפשר יהיה לחסל את מרד אדוניה. 

נתן הולך לבת-שבע ואומר לה שהיא חייבת ללכת לדוד ולבקש ממנו למלא את הבטחתו שבנה יהיה המלך אחריו.

בת-שבע הולכת אל דוד ומספרת לו על כל הדברים שאדוניה עשה ומבקשת ממנו להמליך את שלמה מיד. 

בזמן שבת שבע מדברת עם דוד מגיע נתן הנביא  אל דוד כדי לעזור לה. 

גם הוא מספר למלך אותם דברים והם משכנעים אותו להמליך את שלמה מיד.

המלכת שלמה – פסוקים לב' – מח'

סדר ההמלכה:

1. דוד קורא מיד לצדוק, נתן ובניהו הכוהנים.
2. דוד מצווה לקחת את שלמה אל נחל הגחון ושם למשוח אותו למלך ע"י 
    הכוהנים. 
3. דוד מודיע מפורשות לכל העם כי שלמה הוא המלך היורש הנבחר על 
    ידו. כל העם שומע ולכולם ברורה מהי החלטתו של דוד. 
    העם מקבל את החלטתו בשמחה.




מלכים א' פרק א' המשך

אדוניה חושש לחייו – פסוקים מט' – נג'


באמצע הזבח של אדוניה מגיעים קולות השמחה והידיעה על המלכת שלמה. האנשים שבאו לזבח מבינים כי חייהם בסכנה כי הם מרדו במלך.
אדוניה חושש לחייו ובורח. 

אדוניה בורח ומחזיק בקרנות המזבח. (באותה תקופה אדם שעשה מעשה אסור היה יכול לרוץ אל קרנות המזבח ושם אסור היה להרוג אותו.) אדוניה מתחנן בפני שלמה שלא יהרוג אותו.

שלמה מבטיח לאדוניה שאם הוא לא ינסה לעשות מעשים לא טובים ואם הוא יעזור לו ויתמוך בו לא יקרה לו דבר. 

עבודה:

1. מדוע מורד אדוניה?
2. מה עושה אדוניה כדי שיבינו כי הוא המלך?
3. מדוע מיהרה בת-שבע לדוד?
4. מה עושה דוד כדי שהעם יבין ששלמה הוא המלך?
5. מדוע חושש אדוניה לחייו?
6. מה עושה אדוניה כדי ששלמה לא יהרוג אותו? והאם זה עוזר לו?



מלכים א' – פרק ב'

צוואת דוד –פסוקים א'-י'

דוד עומד למות. הוא קורא לשלמה ומצווה עליו לעשות מספר דברים. הוא אומר לו שעליו לעשות זאת כדי לשמור על ממלכתו וכדי שאנשים הרוצים ברעתו לא יצליחו להורידו מהמלכות.

1. עליך לשמור על מצוות ה' וה' יהיה אתך כל ימיך. גם הבאים אחריך   
    ימשיכו את מלכות בית דוד אם תשמור על מצוות ה'.

2. עליך להרוג את יואב בן צוריה כי הוא עלול למרוד בך ולהורגך. 
   עליך להרוג אותו כי הוא רצח אנשים חפים מפשע. דוד חושש שיואב 
   היודע דברים רבים עלול אחרי מות דוד להשתמש בידע זה כדי לפעול   
   נגד שלמה.

3. לבני ברזילי הגלעדי תעזור כל חייך כי הם עזרו לי כאשר ברחתי 
    מאבשלום.

4. עליך להרוג את שמעי. אמנם דוד לא הרג אותו בחייו אך הוא חושש 
    שכאשר דוד ימות שמעי שוב ירצה את המלוכה לשבט בנימין שממנו  
    יצא שאול. בני בנימין עדיין לא מסכימים עם העברת המלוכה לדוד.

לאחר דברים אלו דוד מת.

הריגת אדוניה – פסוקים יא' – כה'

אדוניה לא מסכים עם המלכת שלמה. 

אדוניה הולך אל בת-שבע ומנסה להעמיד פני תמים. הוא מבקש ממנה לדבר עם שלמה שייתן לו להתחתן עם אבישג השונמית. בת-שבע לא חושדת בדבר ושואלת את שלמה האם הוא מסכים שאדוניה יתחתן עם אבישג. 

שלמה המתגלה כאן בחכמתו כועס על אמו בת-שבע כי הוא מבין את הכוונות הלא תמימות של אדוניה. שלמה מבין שאדוניה רוצה את פילגש אביו כדי שיהיו לו זכויות על המלוכה. (בימים ההם אדם שלקח לו את פילגש המלך נחשב ליורש. 

כך היה עם אבשלום וכך ניסה לעשות גם יואב).
שלמה שולח את בניהו להרוג את אדוניה.



מלכים א' פרק ב' המשך

הריגת יואב – פסוקים כו' – לה'

שלמה קורא לאביתר הכהן ומפטר אותו מתפקיד הכהן. שלמה מסביר לאביתר כי הוא לא הורג אותו מכיוון שהוא נשא את ארון ה'.
יואב שומע על מות אדוניה ועל פיטורי אביתר והוא חושש לחייו. יואב כמו אדוניה בעבר רץ אל קרנות המזבח כדי להינצל. שלמה נותן לבניהו הוראה להרוג את יואב למרות שהוא אוחז בקרנות המזבח.

שלמה ממנה את בניהו לתפקיד ראש הצבא במקום יואב.

הריגת שמעי – פסוקים לו' – מו'

שלמה קורא לשמעי ואומר לו כי הוא יכול להינצל בתנאי שישב בירושלים ולא יצא ממנה. 

שלוש שנים שמעי עומד בהתחייבות ולא יוצא משערי העיר. לאחר שלוש שנים הוא יוצא מהעיר כדי להשיב עליו שני עבדים שברחו.

שלמה שומע על כך ומצווה על בניהו להרוג את שמעי.

עבודה:

1. מהי צוואתו של דוד?

2. כיצד ממלא שלמה את צוואת דוד?

3. אילו החלטות מחליט שלמה בעצמו ללא דוד?

4. מה ניתן ללמוד מכך על אופיו של שלמה ועל יכולתו להיות מלך?

מלכים א' – פרק ג'

שלמה מבסס את שלטונו – פסוקים א' – ד'

שלמה לוקח לו לאישה את בת פרעה. בנישואים אלו משיג שלמה ידיד ותומך וכך הוא בטוח שהמצרים לא יתקפו אותו.

המקום הגדול ביותר בו היו זובחים זבח היה מקום בשם גבעון. 

שלמה היה זובח בגבעון אלף זבחים בבת אחת דבר המראה שהוא שומר על חוקות ה'.

שלמה מבקש חוכמה – פסוקים ה' – טו'

באחד הימים בזמן ששלמה היה בגבעון הוא חלם חלום. בחלום הוא מבקש מה' שייתן לו חוכמה. שלמה טוען שהוא נער קטן אשר לא יודע איך צריך לדבר לפני העם.

שלמה זקוק לחוכמה כדי לנהל את הממלכה – 

לקבוע מי יהיו השרים, היועצים ושרי הצבא. 

נוסף לכך עליו לנהל את החיים הדתיים של העם. 

בנוסף עליו לשפוט את העם. כמו כן עליו לנהל את קשרי החוץ, להעשיר ולהאדיר את שמה של ישראל בין העמים היושבים סביב לה.

ה' מסכים לתת לו חוכמה בתנאי ששלמה ישמור את מצוותיו וחוקיו.

משפט שלמה – פסוקים טז' – כח'

שתי נשים מגיעות אל שלמה למשפט. 

האחת מספרת שהיא ילדה ילד ושלשה ימים אחר כך גם השנייה ילדה ילד. שתיהן היו לבד בבית עם התינוקות. ביום השלישי בלילה מת הילד של השנייה והיא החליפה בין התינוקות באמצע הלילה. 

אומרת האשה "בבוקר קמתי וראיתי שהילד המת איננו בני."

עומדות שתי האמהות מול שלמה וכל אחת אומרת שהילד החי זהו בנה.

שלמה מצווה להביא חרב ומבקש שיחתכו את הילד. האישה שסיפרה מה קרה אומרת:" לא אל תחתכו אותו תנו אותו לאישה שיחיה."

השנייה אומרת:" חיתכו אותו וכך לא יהיה לא לי ולא לה. "

הבין שלמה מי האם האמיתית ונתן את הילד לאישה שסיפרה לו את שקרה.

שמע העם על המשפט והבין ששלמה חכם מאוד וחכמת ה' נמצאת בו ואפשר לסמוך עליו.

עבודה מלכים א' פרק ג':

1. מה עושה שלמה כדי לרכוש ידידים שלא ילחמו בו?

2. מדוע זקוק שלמה לחוכמה?

3. תאר את משפט שלמה בציור, בשיר או בכל דבר אחר שתבחר.

4. מה ניתן ללמוד מסיפור משפט שלמה?

מלכים א' – פרק ה'

פרשה זו מוקדשת לתיאור בניין בית המקדש ובית המלך.

פסוקים א'-י"ד: תיאור שלטונו של שלמה

שלמה שולט בכל הממלכות מן הנהר (פרת) עד גבול מצרים. ארצות אלו היו מביאות לו מסים. בימים ששלמה שלט יהודה וישראל ישבו בביטחון ללא חשש ממלחמות. 

שלמה היה עשיר מאוד והיה לו צבא חזק.

ה' נתן לשלמה חכמה ושמו של שלמה היה חשוב בכל הארצות מסביבו.

אנשים רבים שלא היו שייכים לבני ישראל באו לשמוע את חכמתו של שלמה.

פסוקים י"ד-כ"ו: היחסים הטובים בין מלך חירם לשלמה

מלך חירם מזכיר לשלמה את היחסים הטובים שהיו לו עם דוד.

שלמה מספר למלך חירם שהוא מעוניין לבנות את בית המקדש.
שלמה מבקש ממלך חירם עצי לבנון הטובים לבניית בית המקדש ובתמורה הוא מציע לשלם לו.

חירם מסכים בשמחה לכרות עצים ולשלוח אותם דרך הים ובתמורה לקבל משלמה מזון.

פסוקים כ"ז – לב תחילת הבנייה

בחלק זה מתוארים מקצועות האנשים העוסקים בהקמת בית המקדש.

שלמה אוסף מסים מבני ישראל על מנת לבנות את בית המקדש.

אנשים רבים עובדים בבניית בית המקדש במקצועות שונים.

מלכים א' – פרק ח': חנוכת בית המקדש

לאחר שסיימו לבנות את בית המקדש אסף שלמה את זקני ישראל ואת ראשי השבטים וראשי המשפחות. כולם ביחד היו במעמד הכנסת ארון ה' לבית המקדש.

חנוכת המקדש התנהלה כך:

1. העבירו את ארון ה' מעיר דוד אל בית המקדש.
2. הכניסו  את הארון אל הדביר (המקום הקדוש ביותר).
3. הקריבו קורבנות לה'.
4. שלמה נושא תפילה.

תפילת שלמה


1. שלמה מזמין את ה' לשכון בבית המקדש. הוא יודע שה' גדול ונסתר 
    מכל עין אך הוא מבקש שהבית סמל את רוח ה'.
2. שלמה מתאר את ההיסטוריה שהביאה אותו לבנות בית לה'. שלמה 
    מתאר את רצונו של דוד אביו לבנות בית לה' ואת החלטת ה' לתת   
   לשלמה לעשות מלאכה זו.
3. שלמה מבקש מה' לשמור על שושלת בית דוד. שלמה מזכיר את הצורך 
    שלו לשמור על חוקות ה' כתנאי להמשך התמיכה של ה' בו.
4. שלמה מציין מקרים בהם אנשים יבוא להתפלל לה' ומבקש מה' לשמוע   
    את תפילתם. פרוט המקרים: ריב בין אנשים, כשהעם מפסיד 
    במלחמה, בצורת ורעב בארץ, גלות העם בארץ נוכריה, מחלות ומגפות,
    תפילות פרטיות, עזרה לנכרי (שאינו יהודי) הבא להתפלל.
    שלמה מבקש מה' לסלוח לעם גם אם הוא יחטא.
    בניין בית המקדש הוא הדבר החשוב ביותר שעשה שלמה המלך. 
    שלמה הדגיש לפני העם כמה חשוב לשמור את חוקות ה'. העם שמח   
    במשך שבוע בימי חג הסוכות זמן חנוכת המקדש.

שאלות:

1. מה היה סדר חנוכת בית המקדש?

2. מתי חנכו את המקדש?

3. מי היו המוזמנים לחנוכת בית המקדש?
4. מהם הדברים העיקריים בתפילת שלמה?


מלכים א' פרק י'

פסוקים א'-י"ג: פגישת שלמה עם מלכת שבא

מלכת שבא שמעה על חכמתו של שלמה.

היא מגיעה לירושלים כדי לבחון את חכמתו בליווי אנשים רבים מאוד,
גמלים וזהב.

מלכת שבא שאלה שאלות ושלמה ענה על כולן.

מלכת שבא התרשמה מאוד מחכמתו של שלמה, מארמונו ומהתנהגות משרתיו. 

מלכת שבא אומרת לשלמה שהוא חכם יותר ממה שהיא שמעה.

היא נותנת לו מתנות רבות ויקרות. 

שלמה נותן לה בנדיבות מתנות.

מלכת שבא ועבדיה חוזרים לארצם.

פסוקים י"ד-כ"ט: מלכות שלמה

בפסוקים אלו מתואר העושר הרב של שלמה.

לשלמה היה: זהב, בשמים, סוסים ועצים רבים.

מלכים א' – פרק י"א

פסוקים א'-ח': שלמה מאמין באלילים

המלך שלמה אהב נשים נוכריות: מצריות, מואביות, עמניות ועוד נשים שאינן שייכות לעם ישראל. 

כאשר שלמה הזדקן הנשים השפיעו עליו להאמין באלוהים אחרים.

בניגוד לדוד אביו שהאמין בה' כל חייו, שלמה האמין בעשתורת ובאלילים שונים. שלמה בנה במות מזבח לאלילים.

פסוקים ט'-י"ד: דברי ה' לשלמה

ה' כועס על שלמה ואומר לו שהוא מתכוון לקרוע את הממלכה ממנו.

ה' מסביר לשלמה שהוא לא יעשה זאת לשלמה אלא לצאצאיו 

(לבנים ולבנים שלהם). ה' עושה זאת כי הוא חושב על דוד המלך אביו של שלמה שהיה נאמן לו כל השנים.

ה' מסביר לשלמה ששבט אחד יישאר לבנו למלוך עליו וגם זאת בזכות דוד ובזכות העיר ירושלים שזו העיר החשובה ביותר לה'.

פסוקים י"ד-כ"ג: הדד האדומי אויב של שלמה

ה' שלח אויב לשלמה את הדד מזרע מלך אדום.

דוד כבש את אדום והדד הצעיר ברח למצרים.

במצרים הדד מצא חן בעיני פרעה והדד התחתן עם האחות של מלכת מצרים. כאשר שמע הדד שדוד ויואב מתו הוא ביקש מפרעה לחזור לאדום ולקבל אותה בחזרה.

פסוקים כ"ג-כ"ה: רזון בן אלידע אויב של שלמה

לאחר שדוד הכה את מלך צובה רזון ברח.
רזון קיבץ אליו אנשים והם מלכו בדמשק.

כל זמן מלכות שלמה הם היו אויבים של שלמה.

מלכים א' פרק יא' – המשך

פסוקים כ"ו-ל"ט: פגישת ירבעם ואחיה הנביא. בטחת המלכות לירבעם

ירבעם משבט אפרים מצא חן בעיני שלמה.

כאשר שלמה בנה בעיר דוד הוא מינה את ירבעם להיות אחראי על הבנייה. יום אחד כאשר ירבעם יצא מירושלים הוא פגש את אחיה השלוני שהיה נביא. אחיה קרע את שמלתו לשניים עשר חלקים 

(סמל לשניים עשר השבטים). אחיה אמר לירבעם קח לך עשרה חלקים כי ה' אמר: אני קורא את הממלכה מיד שלמה ונתתי לך עשרה שבטים. שבט אחד (הכוונה לשני השבטים יהודה ושמעון שהתאחדו לשבט אחד)

אותם אשאיר ביד צאצא של דוד. ה' מוסיף אני עושה זאת כי שלמה עזב אותי והחל להאמין באלילים.

אני משאיר שבט אחד כי דוד שמר על המצוות והחוקים. אני בוחר בך (ירבעם) למלוך על ישראל. 

אם תשמור על המצוות והחוקים אהיה אתך ואשאיר את המלוכה בידי צאצאיך.

פסוקים מ'-מ"ג: שלמה רוצה לנקום

כאשר שלמה שומע זאת הוא רוצה להרוג את ירבעם.

ירבעם בורח למצרים.

שלמה מלך ארבעים שנה ולאחר מותו מלך רחבעם בנו.


שם: __________________

מבחן תנ"ך-מלכים א' פרק א'-י':


מי אני?

מרדתי באבי _______________ הייתי פילגשו של דוד __________

בקשנו את המלכות לשלמה _____________   ________________

שר הצבא לשעבר ___________________ 

נתתי לשלמה ארזים _________________

מלכה, בקרתי את שלמה ______________

שאלות:

1. תאר מה עשה אדוניה כדי שיחשבו שהוא המלך?

2. כיצד שכנעו בת-שבע ונתן את דוד להמליך את שלמה מיד?

3. מדוע חשוב היה להמליך מיד את שלמה?

4. רשום שני דברים שדוד מציע לשלמה לעשות.

5. תאר כיצד שלמה ביצע את שני הדברים שדוד הציע לו.

6. אומרים על שלמה שהיה חכם. תן שתי דוגמאות המראות את חכמתו.

7. לפני שלמה המלך עומדות משימות רבות. רשום שתי משימות והבא    
    דוגמאות כיצד שלמה ממלא משימות אלו.

8. תאר את חנוכת בית המקדש.

9. רשום שלוש דוגמאות למצבים בהם העם יבוא להתפלל.


מלכים א' – כ'

פסוקים א'-י"א: הסיבה לפרוץ המלחמה בי ארם וישראל

בן הדד מלך ארם ניצח את אחאב מלך ישראל.

הדד דורש מאחאב את כספו, זהבו, נשיו ובניו.

אחאב מסכים לדרישה כי הוא מקבל את העובדה שמלך ארם ניצח אותו.

מלך ארם דורש לבוא אל ארמון אחאב ולקחת את כל הדברים החשובים לאחאב.

אחאב מתייעץ עם זקני העם והם מציעים לו לא להסכים לכך.

אחאב אומר למלך ארם שהוא לא מסכים לדרישה האחרונה אך הוא מוכן לקבל את מלכותו של מלך ארם.

מלך ארם מאיים על אחאב במלחמה ואומר לו שהם ינצחו ויהרגו רבים מבני ישראל.

אחאב עונה למל ארם: "אל יתהלל חוגר כמפתח" (פסוק י"א).
הכוונה של אחאב לומר לאחאב שלפני שמתחילה מלחמה-כאשר חוגרים את הנשק לא צריך להתפאר בתוצאות של המלחמה שעדיין לא התחילה. צריך לחכות לסוף המלחמה וכאשר פותחים את חגורת הנשק לאחר המלחמה רק אז אפשר לדעת מי ניצח.

פסוקים י"ב – כ"ג: הקרב הראשון בין ארם וישראל

מלך ארם ישב בסוכת המלחמה ופקד על עבדיו להכין את כלי המצור 
(סגר). הנביא ניגש אל אחאב ואומר לו שה' יעזור לו לנצח במלחמה.

אחאב שואל את הנביא האם לתקוף ראשון או לחכות שיתקפו אותי? הנביא עונה: "תקוף אתה ראשון".

בן הדד מלך ארם ישב בסוכה שיכור.

העריו הגיעו אליו וסיפרו לו שקבוצת חיילים מבני ישראל יצאה מהעיר. בן הדד מצווה להביא אותם חיים. 

החיילים של בן הדד יוצאים להביא את החיילים של בני ישראל אך בני ישראל נלחמים בחיילים של בן הדד והורגים אותם.

בן הדד נאלץ לברוח.

אחאב מלך ישראל מנצח במלחמה.

הנביא ניגש אל אחאב ואומר לו להתכונן לקראת הקרב הבא שייערך בשנה הבאה (בחורף לא נלחמו).

מלכים א' פרק כ' – המשך

פסוקים כ"ג – ל': הקרב השני בין ארם וישראל

העבדים של מלך ארם אמרו לו שה' מצליח לנצח בהרים ועל כן צריך להלחם בבני ישראל במישור.

הם מציעים לבן הדד למנות מפקדים מקצועיים לצבא במקום מלכים.

בנוסף הם מציעים לו למנות אנשים חדשים במקום אלו שמתו בקרב הקודם. מלך ארם שומע להצעותיהם ומצבע את דבריהם.

בני ישראל המעטים מול הצבא הגדול של ארם מתכוננים גם הם למלחמה.

הנביא אומר לאחאב שהוא ינצח במלחמה.

שני המחנות עמדו שבעה ימים אלה מול אלה.

ביום השביעי החלה המלחמה ובני ישראל נצחו.

פסוקים ל"א – ל"ד: אחאב כורת ברית עם בן הדד

העבדים של בן הדד מלך ארם אומרים לו שהם שמעו שמלכי ישראל רחמניים. הם מציעים לו לשים שקים על המותניים וחבלים על הראש כסמל לכך שהם נכנעים ולבקש רחמים מאחאב.

אחאב מסכים וכורת עם בן הדד ברית.

אחאב מחזיר לבן הדד את הערים שאביו לקח מאביו (הדד).

פסוקים ל"ה – מ"ג: הנביא כועס על אחאב

הנביא מספר על איש אחד שה' אמר לו להכות איש אחר ואותו האיש לא הסכים. הנביא אומר לאחאב אתה לא שמעת בקול ה' ועכשיו יכה אותך אריה. הנביא הלך וחיכה לאחאב בדרך. הנביא התחפש כדי שהמלך לא יכיר אותו. כשהמלך אחאב עבר הנביא צעק לו: הייתי במלחמה והנה בא אלי אדם אחד ואומר לי שמור על איש זה. אם יקרה לו משהו או שתשלם בכסף רב או שתשלם בחייך. אני לא השגחתי ועשיתי דברים אחרים והאיש נעלם. ענה לו המלך: אם כך אתה צריך לשלם.

באותו הרגע הסיר הנביא את תחפושתו והמלך הכיר שהוא הנביא.

הנביא אמר לאחאב: אתה ריחמת על בן הדד ושלחת אותו לחופשי לכן עכשיו אתה תשלם נפשך במקום נפשו, עמך במקום עמו.

אחאב מלך ישראל הגיע לשומרון עצוב וכועס. 




